Slavnostna seja - Vmesni nagovor predsednika Evropskega parlamenta Jerzyja Buzka
Predsednik
Kolegi, pripravil sem kratek govor, kot sem vam obljubil pred letom dni.
Smo na sredi mojega predsedovanja. Na začetku sem vam obljubil, da vas bom obveščal o svojih dejavnostih.
Kot predsednik Evropskega parlamenta predstavljam vse vas. Kamor koli grem in kar koli počnem, vedno mi je v čast in v veliko odgovornost, da nastopam v imenu tega prestižnega zbora.
Vendar pa ta govor ni o meni: ta govor je o vas in vašem delovanju. Je o vseh nas, o naših skupnih dosežkih v Evropskem parlamentu v zadnjih 15 mesecih ter o tem, kar nas še čaka.
